CELEX: 62008CA0381
Language: fi
Date: 2010-02-25 00:00:00
Title: Asia C-381/08: Unionin tuomioistuimen tuomio (neljäs jaosto) 25.2.2010 (Bundesgerichtshofin (Saksa) esittämä ennakkoratkaisupyyntö) — Car Trim GmbH v. KeySafety Systems Srl (Tuomioistuimen toimivalta siviili- ja kauppaoikeuden alalla — Asetus (EY) N:o 44/2001 — 5 artiklan 1 alakohdan b alakohta — Toimivalta sopimusasioissa — Velvoitteen täytäntöönpanopaikan määräytyminen — Irtaimen kaupan ja palvelujen suorittamisen erotteluperusteet)

17.4.2010   
            
            
               FI
            
            
               Euroopan unionin virallinen lehti
            
            
               C 100/4
            
         Unionin tuomioistuimen tuomio (neljäs jaosto) 25.2.2010 (Bundesgerichtshofin (Saksa) esittämä ennakkoratkaisupyyntö) — Car Trim GmbH v. KeySafety Systems Srl
   (Asia C-381/08) (1)
   
   (Tuomioistuimen toimivalta siviili- ja kauppaoikeuden alalla - Asetus (EY) N:o 44/2001 - 5 artiklan 1 alakohdan b alakohta - Toimivalta sopimusasioissa - Velvoitteen täytäntöönpanopaikan määräytyminen - Irtaimen kaupan ja palvelujen suorittamisen erotteluperusteet)
   2010/C 100/05
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: Car Trim GmbH
   
      Vastaaja: KeySafety Systems Srl
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun asetuksen N:o 44/2001 (EYVL L 12, s. 1) 5 artiklan 1 alakohdan b alakohdan tulkinta — Sopimus, joka koskee valmistettavien tavaroiden toimittamista ja johon sisältyy myös toimeksiantajan antamia määräyksiä valmistettavien tavaroiden valmistuksesta, käsittelemisestä ja toimittamisesta sekä valmistuslaatua, toimitusvarmuutta ja tilauksen sujuvaa hallinnollista käsittelyä koskeva takuu — Irtaimen kaupan ja palvelujen suorittamisen erotteluperusteet — Velvoitteen täytäntöönpanopaikan määräytyminen kuljetuskaupassa
   
      Tuomiolauselma
   
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 5 artiklan 1 alakohdan b alakohtaa on tulkittava siten, että valmistettavan tai tuotettavan tavaran toimittamista koskevat sopimukset on luokiteltava asetuksen 5 artiklan 1 alakohdan b alakohdan ensimmäisessä luetelmakohdassa tarkoitetuksi irtaimen kaupaksi myös silloin, kun ostaja on antanut tavaroiden valmistusta, käsittelemistä ja toimittamista koskevia määräyksiä muttei ole toimittanut materiaalia ja kun tavarantoimittaja vastaa tavaran laadusta ja sopimuksenmukaisuudesta.
            
         
               2)
            
            
               Asetuksen N:o 44/2001 5 artiklan 1 alakohdan b alakohdan ensimmäistä luetelmakohtaa on tulkittava siten, että paikkakunta, jolla tavarat sopimuksen mukaan toimitettiin tai oli toimitettava, on määriteltävä kuljetuskaupassa tämän sopimuksen sopimusmääräysten perusteella. Jos toimituspaikkaa ei voida määritellä tällä perusteella ilman, että viitataan sopimukseen sovellettavaan aineelliseen oikeuteen, tämä paikkakunta on se, jolla tavarat fyysisesti luovutettiin, minkä perusteella ostaja on saanut tai ostajan olisi pitänyt saada tosiasiallinen määräysvalta näihin tavaroihin myyntitoimen lopullisessa määränpäässä.
            
         
      (1)  EUVL C 301, 22.11.2008.